Niilo Paasivirta

Niilo Paasivirta (s. 1968 tai 1969) on suomalainen internet-persoona, joka on tullut parhaiten tunnetuksi fundamentalistikristittyjä parodioivasta laajasta Internet-kirjoittelustaan. Suomessa hänet tunnetaan Oikeat Mielipiteet -pakinoistaan ja jumalanpilkkaepäilystä, ulkomailla taas parhaiten Foreigner's Guide to Finland-, Love Thy Neighbor-Love Thy Neighbor (Internet Archive) ja Game of SatanGame Of Satan  -sivuista, joista kaksi viimeistä parodioivat roolipelaamisen saatananpalvontaan rinnastavia sivustoja. Pinnalla olleen aiheen käsittely huumorin keinoin aiheutti ensin roolipelaajien keskuudessa paheksuntaaSteve Jackson Games / Daily Illuminator, June 18, 1996,  Evil Is Afoot! Part IMatti Sihvo ja Rami Sihvo, 2003, s. 82, 
Hyvää älyllistä pakoa arjesta - Liveroolipelit seurakunnan nuorisotyössä  (DIAK:n opinnäytetyö, pdf) ja myöhemmin, moraalipaniikin ohitettua roolipelit, huvittuneisuutta.Religioustolerance, Role-playing games: Introduction

Paasivirta itse on ilmoittanut syntymäajakseen 3. syyskuuta 1956, enteellisesti samana päivämääränä kuin Urho Kekkonen ja samana vuonna kuin tämä astui presidentin virkaan. Samoissa yhteyksissä Paasivirta on myös kertonut liioiteltuja tarinoita väitetystä "aatelistaustastaan" ja "erityistaidoistaan".Bittivuoto.net, Petri Muhonen 07.01.2004, Niilo Paasivirran haastattelu

 Game of Satan 
Game of Satan -sivusto on Paasivirran laaja sivusto, joka parodioi roolipelien vastustajia. Sivuston mukaan roolipelit ovat kristinuskon vastaisia, synti ja saavat pelaajansa ryhtymään saatananpalvojiksi, jotka harjoittavat muun muassa okkultismia, muita uskontoja kuin kristinuskoa, parafilioita, muuttuvat seksuaalivähemmistöjen edustajiksi ja tekevät rikoksia – ja joutuvat Helvettiin.Dungeons and dragons (TM) and other fatasy role playing games (RPG). Religious Tolerance.Niilo Paasivirta: What Happens to the Victims?  Game of Satan. Paasivirta itse on kuvaillut sivustoa seuraavasti:

En ajatellut että kukaan ottaisi sitä vakavasti. [...] Tuhannet ihmiset [...] lukivat sivuston ja pieni osa heistä nähtävästi otti sen vakavasti. He alkoivat lähettää minulle sähköposteja, ja minä aloin keräämään näitä viestejä. Minulla on niitä yli 5 MB:n arkisto! [...] "Parantelin" sivustoa lisäämällä sinne niin raivostuttavia ja naurettavia väitteitä kuin vain keksin, lisäsin tarkoituksellisia kirjoitusvirheitä, paljon ristiriitaisuuksia ja hassuja linkkejä toivoen että jopa kaikkein tietämättöminkin tajuaisi heti sivuston olevan vitsi. Se ei auttanut [...] lisää vihaista postia tuli, tein mitä tahansa.

Game of Satan on saanut kulttisuosiota. Osa on ymmärtänyt sen takana olevan vitsin ja tukenut sitä siksi, mutta jotkut ovat pitäneet sitä tosissaan tehtynä ja nauraneet "konservatiivikristityille", joiden tosissaan luulevat uskovan sivuston äärimmäisiin väitteisiin.

 Oikeat Mielipiteet 
Niilo Paasivirta kirjoittaa "Oikeat Mielipiteet" -nimellä pakinoita, joiden tarkoituksena on parodioida konservatiivisia mielipiteitä. Oikeat Mielipiteet ovat vaihtelevan pituisia, ajankohtaisia asioita ja ilmiöitä käsitteleviä kirjoituksia, joissa asioihin otetaan äärikonservatiivinen, tyypillisesti äärioikeistolainen, kiihkokristillinen, Yhdysvaltojen äärikristillisiä piirejä ihannoiva, armeijafanaattinen, kansalliskiihkoinen ja rasistinen kanta. Kirjoituksia on julkaistu Enter-lehdessä sekä Bittivuoto.net:ssä Paasivirran omien kotisivujen ja Usenetin lisäksi.Niilo Paasivirta, 8.10.2007, Oikeat mielipiteet 

Paasivirta on kuvaillut Oikeita Mielipiteitä"Yleensä kun kirjoitan jonkun mielipiteen, teen sen siten, että otan vastakkaisen mielipiteen, ja sitten kirjoitan siitä typerän, huonosti perustellun, vastenmielisen ja äärimmäisyyksiin menevän artikkelin. ... Joskus tosin kirjoittelen vammaisia mielipiteitä vaikka en piittaa koko asiasta pätkääkään suuntaan tai toiseen."https://web.archive.org/web/19990429203314/www.jyu.fi/~np/FAQ.html Niilo Paasivirta (Frequently Asked Questions)

Lisäksi hän ylläpitää wikipohjaista Niilopedia - The True Encyclopedia (myös "Totinen tietosanakirja") -tietosanakirjaaEtusivu - Niilopedia. The True Encyclopedia. sekä "Valtiotorni - Niilon valtakunnan julistaja" (eli "Ainoa Oikea Blogi") -blogia."Ainoa Oikea Blogi" Niilopedia ja Valtiotorni-blogi myötäilevät Paasivirran muissa yhteyksissä esittämiä mielipiteitä. Vaikka Paasivirta on suututtanut monet äärimmilleen viedyillä "mielipiteillään", on hänellä myös joukko kannattajia, jotka tukevat häntä ja "yhtyvät" hänen mielipiteisiinsä. Tätä ryhmää kutsutaan myös inkvisiittoreiksi.Guestbook of np -foorumi  (osin englanniksi)

 Muita tunnettuja sivuja Oikeiden Mielipiteiden ja Game of Satan- ja Love Thy Neighbor- sivujen lisäksi Paasivirta tunnetaan myös Suomen Nisu -"seuran" kotisivuista joilla on vierailtu yli 7 800 kertaa, Pizzageneraattori -sivusta jolla ollaan vierailtu reilut 5 000 kertaa, np:n vitsisivustoista, joilla on vierailtu noin 30 000 kertaa ja Foreigner's Guide to Finland -sivustosta, jonka kävijämäärä on noin 210 000. Paasivirran vierailtuimpiin sivuihin kuuluu Maailmanloppu odotettavissa aivan kohta pian'' -niminen sivusto, jolla ollaan vierailtu lähes 400 000 kertaa.

 Jumalanpilkkaepäily 
Vuonna 1999 Paasivirta oli esitutkinnan kohteena epäiltynä jumalanpilkasta web-sivuillaan vuoden 1998 lopulla olleen materiaalin perusteella. Syyttäjä katsoi hänen syyllistyneen jumalanpilkkaan ja julkiseen kehottamiseen rikokseen, mutta jätti syyttämättä muun muassa siksi, että jumalanpilkkasäännöksiä ei ole enää sovellettu rikosoikeudessa.

Materiaalissa Paasivirta lyhyesti ja täysin perustelematta kirjoitti Jumalan olevan muun muassa mullikuhnuri, ektoplasma ja sianihrassa käristettävä herkkukurkku sekä myös pedofiili, narkomaani ja taparikollinen. Hän tarjosi myös vihjepuhelimen numeron ja myönsi pilkkaavansa Jumalaa. Myöhemmin hän väitti tarkoittaneensa näkymätöntä vaaleanpunaista yksisarvista. Materiaali ei enää ole Paasivirran sivuilla.Turun Sanomat, 12.2.2006, Saako SANOA?Päätös syyttämättä jättämisestä jumalanpilkasta 15.1.1999 (sensuroitu päätös)

 Homopostimerkit 
Huhtikuussa 2014 perussuomalaisten kansanedustaja Teuvo Hakkarainen jätti hallitukselle kirjallisen kysymyksen koskien Itellan julkaisemia Tom of Finland -aiheisia postimerkkejä.
Ilta-Sanomat ja Iltalehti kommentoivat, että teksti vaikutti kopioivan Paasivirran satiiria, jossa merkkien kuvat yhdistettiin natsi-Saksaan ja antisemitismiin. Eduskuntakysymyksen oli allekirjoittanut myös kansanedustaja Mika Niikko.

 Lähteet 
 Ilkka Mäyrä, 26.4.1998, ITK'98-alustus: Verkko kulttuurikasvattajana – vai kulttuurinen kasvu verkossa?

 Viitteet 

 Aiheesta muualla 

 Niilo Paasivirran kotisivut
 Guestbook of np -foorumi  (osin englanniksi)
 Valtiotorni, eli "ainoa oikea blogi"
 Niilopedia. The True Encyclopedia.
 Bittivuoto.net, Petri Muhonen 07.01.2004, Niilo Paasivirran haastattelu
 Jumalanpilkkaepäily:
 Keskisuomalainen, 25.1.1999, Internet-Jumalanpilkasta ei nosteta syytettä
 Päätös syyttämättä jättämisestä jumalanpilkasta 15.1.1999

Luokka:Internet-huumori
Luokka:Internet-persoonat
Luokka:Suomalaiset bloginpitäjät
Luokka:Elävät henkilöt
Luokka:1960-luvulla syntyneet